open-index/open-wikipedia-markdown huggingface dataset:
Alafia

**Alafia** on maalaiskunta Timbuktun alueen Timbuktun piirissä Malissa. Sen keskuskylä Toya sijaitsee Nigerjoen vasemmalla rannalla 18 kilometriä Timbuktusta lounaaseen. Kunnassa on 12&nbsp;900 ja keskuskylässä 2&nbsp;400 asukasta (vuonna 2009).

## Maantiede ja ilmasto
Alafian kunnan pinta-ala on 27&nbsp;857 neliökilometriä. Se rajoittuu pohjoisessa Timbuktun piirin Salamin, idässä Bourem-Inalyn, etelässä Gourma-Rharousin piirin Haribomon ja Dirén piirin Garbakoïran sekä lännessä Goundamin piirin Douékirén ja Essakanen kuntiin. 

Kunta sijaitsee pääosin Haoussaksi kutsutulla Nigerin vasemmalla rannalla. Pieni alue on Gourmaksi kutsutulla oikealla rannalla. Pohjoisin osa on Saharan autiomaata. Maisemaa leimaavat pohjoisen hiekkadyynit ja etelän jokilaakso.

Seutu kuuluu Sahelin vyöhykkeeseen. Vuotuinen sademäärä on 100 millimetriä. Sadekausi kestää heinäkuusta syyskuuhun. Lämpötilat vaihtelevat 10 ja 45 asteen välillä.

## Asutus
Kuntaan kuuluu kahdeksan kylää ja 13 paimentolaisryhmää. Asutus on keskittynyt Nigerjoen läheisyyteen. Kylien asukkaat ovat etupäässä songhaita ja paimentolaiset tuaregeja. Lisäksi on belloja, maureja, sorkoja ja fulbeja. Vallitseva uskonto on islam. Kunnassa on myös muutamia kristittyjä.

## Liikenne ja palvelut
Toyasta on tieyhteys Timbuktun satamaan Korioméen. Kunnan pohjoisosan kautta kulkee Timbuktun ja Goundamin välinen maantie 33. Tärkeän liikenneväylän muodostaa Nigerjoki.

Seudun pääelinkeinot ovat maanviljely, transhumanssiin perustuva karjanhoito ja varsinkin bozojen ja somonojen harjoittama kalastus. Tärkeimmät viljelykasvit ovat riisi, hirssi, durra ja vihannekset. Kotieläimiä ovat naudat, lampaat, vuohet, aasit, hevoset, kamelit ja siipikarja. Lisäksi harjoitetaan käsityöammatteja ja kaupankäyntiä sekä hyödynnetään puuvaroja, kalkkikiveä ja hiekkaa. Toyassa ja kolmessa muussa kylässä pidetään viikoittaiset markkinat.

Kunnassa toimii 13 alakoulua ja kolme yläkoulua. Koulua käyvien lasten määrä on alhainen, joskin tyttöjen osuus on 2000-luvulla lisääntynyt. Kunnallisia terveyskeskuksia on neljä. Niiden taso on vaatimaton, eikä kunnassa ole yhtään lääkäriä. Vesihuolto käsittää 15 vesijohtoa, 11 porakaivoa ja joukon nykyaikaisia ja perinteisiä kaivoja. Jokaisella kylällä ja paimentolaisryhmällä on ainakin yksi puhtaan juomaveden lähde, mutta kunnan laajuuteen ja väkilukuun suhteutettuna niiden määrä on riittämätön.

Alueella on Malitelin ja Orangen matkapuhelinverkot. Timbuktun läheisyyden ansiosta voidaan seurata radio- ja televisiolähetyksiä. Sähköä saadaan muutamista aurinkopaneeleista.

## Matkailu
Paikallisia nähtävyyksiä ovat Nigerjoen rannat ja Toyan valkoinen dyyni. Matkailun merkitys on vähäinen. Kunnassa on kaksi leirintäaluetta. Iloan kylä on toiminut solidaarisuusmatkailun kohteena.

## Lähteet
* 

### Viitteet
Douentzan piiri

**Douentzan piiri** () on paikallishallintoalue Moptin alueella Malissa. Sen hallinnollinen keskus on Douentza. Piirin pinta-ala on 23&nbsp;481 neliökilometriä. Asukkaita on 246&nbsp;600 henkeä (vuonna 2009, väestönlaskenta).

## Maantiede ja ilmasto
Douentzan piiri muodostaa 29,7 % Moptin alueen pinta-alasta ja on siten alueen piireistä suurin. Se rajoittuu etelässä Moptin alueen Koron ja Bandiagaran, lännessä Moptin ja Timbuktun alueen Niafunkén ja pohjoisessa Gourma-Rharousin piireihin sekä kaakossa Burkina Fasoon.

Seutu kuuluu Sahelin vyöhykkeeseen. Vuotuinen sademäärä on keskimäärin 400 millimetriä. Luonnonalueita ovat kivinen ylätasanko, hiekkadyynien peittämä Seno, eroosion kuluttama Gandamia sekä kumpuileva Gourman tasanko. Vesistöjä ovat sateen jälkeen kuivuvat joet ja Koraroun järvi. Huomattavin eläinlaji ovat Gourman norsut.

## Hallinnollinen jako ja asutus
Vuonna 1959 perustettuun piiriin kuuluu Douentzan kaupunkikunta ja 14 maalaiskuntaa: Dallah, Dangol-Boré, Débéré, Dianwéli, Djaptodji, Gandamia, Haïré, Hombori, Kéréna, Korarou, Koubéwel Koundia, Mondoro, Pétaka ja Tédjé. Kaupunginosia, kyliä ja nomadiryhmiä on yhteensä 254.

Piirissä asuu 13,0 % Moptin alueen väestöstä. Asukastiheys on alueen piireistä alhaisin. Kaupunkiväestön osuus on 9,7 %. Asukkaat ovat etupäässä fulbeja ja dogoneja. Lisäksi on songhaita, bozoja, tuaregeja ja bambaroita.

## Liikenne, elinkeinot ja palvelut
Piirin läpi kulkee Sévarén ja Gaon välinen maantie RN16. Douentzassa on lentokenttä.

Seudun pääelinkeinot ovat karjanhoito ja maanviljely. Kotieläimiä ovat naudat, vuohet, lampaat, aasit, hevoset, kamelit ja siipikarja. Tärkeimmät viljelykasvit ovat hirssi sekä vähäisemmässä määrin riisi ja durra. Lisäksi harjoitetaan keräilyä, käsityöammatteja ja kaupankäyntiä. Karjan myynti suuntautuu Bamakoon, Burkina Fasoon, Norsunluurannikolle ja Ghanaan. Toistuvat kuivuusjaksot aiheuttavat jatkuvaa elintarvikepulaa.

Piirissä toimii 72 alakoulua, kuusi yläkoulua ja kaksi lyseota. Kulttuurilaitoksia ovat kirjasto, teatterisali ja neljä nuorisotaloa. Terveyspalveluihin kuuluvat piirin poliklinikka, 23 terveyskeskusta ja kolme apteekkia (vuonna 2011). Huomattavin terveysongelma on ihmisessä loisivat sukkulamadot.

## Lähteet
* 
* 

### Viitteet
Born to Die

**Born to Die** on yhdysvaltalaisen laulaja-lauluntekijä Lana Del Reyn toinen studioalbumi. Albumi julkaistiin 27. tammikuuta 2012 iTunesissa ja 31. tammikuuta 2012 Interscope Recordsin, Polydor Recordsin ja Stranger Recordsin julkaisemana. 9. marraskuuta 2012 albumi julkaistiin uudelleen kahdeksalla uudella kappaleella, nimellä *Born To Die - The Paradise Edition*.

Albumi debytoi Suomen virallisen listan sijalla 5.

## Kappaleet

## Arvostelut
* Allmusic: 
* Entertainment Weekly: C+
* Pitchfork Media: 5.5/10
* Rolling Stone: 

## Lähteet
Douentza

**Douentza** on kaupunki sekä Moptin alueen Douentzan piirin hallinnollinen keskus Malissa. Se sijaitsee Dogonimaan ja Gourman alueen rajalla 170 kilometriä Moptista koilliseen. Asukkaita on 28&nbsp;000 henkeä (vuonna 2009).

Douentzan kaupunkikunnan pinta-ala on 153,86 neliökilometriä. Se rajoittuu pohjoisessa Débérén, idässä Pétakan, etelässä Dianwélin ja lännessä Dangol-Borén kuntiin. Seutu kuuluu Sahelin vyöhykkeeseen.

Kunta käsittää viisi kaupunginosaa ja neljä kylää. Asukkaat ovat etupäässä fulbeja. Heidän lisäkseen on dogoneja, songhaita, arabeja ja tuaregeja. Vallitseva uskonto on islam.

Douentzan kautta kulkee Moptin ja Gaon välinen maantie RN16, josta haarautuu RN39 Timbuktuun. Tärkeimmät elinkeinot ovat maanviljely, osin paimentolaisuuteen perustuva karjanhoito, käsityöammatit ja kaupankäynti. Kaupungissa pidetään alueellisesti tärkeät karjamarkkinat. Karjan vienti suuntautuu Norsunluurannikolle, Togoon, Beniniin ja Burkina Fasoon.

Kunnassa toimii viisi koulua, jotka tavoittavat kaksi kolmasosaa ikäluokasta. Douentzan terveyskeskus palvelee myös lähikuntia. Nähtävyyksiin kuuluvat lähiseudun dogonikylät sekä Gourman alueella elävät norsut. Douentzassa on myös majoituspalveluja.

## Lähteet
Antero Lindgren

**Antero Lindgren** (s. 1980 Lohja) on suomalainen laulaja, kitaristi ja säveltäjä-sanoittaja, joka julkaisi ensimmäisen albuminsa, *[[Mother (Antero Lindgrenin albumi)|Mother]]*, helmikuussa 2012. Lindgren julkaisi toisen albuminsa *[[Talking with the Dead]]* 3. toukokuuta 2013. Lindgren äänestettiin YleX:n ja Rumban Tulevaisuuden tusina 2013 -asiantuntijaäänestyksessä vuoden lupaukseksi vuonna 2012.

*Mother*-albumiin Lindgren sävelsi ja sanoitti kaikki kappaleet itse. Albumin ensipainos oli 1000 kappaletta ja se on myyty loppuun. Albumin "Cigarette stump" sekä "Mother" -kappaleesta on tehty myös musiikkivideo. Kriitikot ovat ylistäneet *Mother*-albumia.

Levyillä sekä keikoilla soittaa joitakin tunnettuja muusikoita, kuten Joensuu 1685 ja Siinai-yhtyeissä vaikuttava Risto Joensuu sekä soolouraa luova Topi Saha. 

Antero Lindgren asuu Helsingissä vaimonsa ja kahden lapsensa kanssa. 

## Julkaisut
* 
*
* 
*
* 

## Lähteet

## Aiheesta muualla

* Antero Lindgren 
* Facebook: Antero Lindgren
* Cigarette stump -musiikkivideo
* Mother -musiikkivideo
Mõigu

**Mõigu** on asuinalue () Kesklinnan kaupunginosassa Tallinnassa. Sen pinta-ala on 70 hehtaaria ja väkiluku 375 henkeä (1.1.2018). Vuoden 2014 alussa asuinalueen väestöstä 85 prosenttia oli virolaisia.


Kuva:Entering Tallinn city limit.jpg|Tallinnan kaupungin raja Mõigussa.


## Lähteet

## Aiheesta muualla
Niittyheinäkaura

**Niittyheinäkaura** eli **heinäkaura** (*Arrhenatherum elatius*) on heinälaji heinäkaurojen (*Arrhenatherum*) suvussa.

Niittyheinäkaura on monivuotinen ja kasvaa löyhinä mättäinä puolesta puoleentoista metriä korkeaksi. Sillä on kalju korsi ja enintään senttimetrin leveät lehdet, joiden lapa on litteä, karhea ja osin karvainen. Heinän röyhy on kapea ja 15 senttimetriä pitkä. Tähkylässä on yleensä kaksi kukkaa, joista toinen on kaksineuvoinen ja toinen hedekukka. Hedekukan ulkohelpeissä on näkyvät vihneet, tähkylän kaksineuvoisella kukalla on lyhyt tai puuttuva vihne.

Niittyheinäkauraa kasvaa Suomessa niityillä, merenrannoilla, nurmikoilla ja tienvarsilla. Heinäkauran alkuperäinen levinneisyysalue kattaa Lounais-Suomen ja etelärannikon, mutta tulokaslajina sitä tavataan lähes kautta maan Lappia myöten. Se on luonnonvarainen laji Euroopassa ja Pohjois-Afrikassa, ja levinnyt ihmisen mukana myös Japaniin, Australiaan sekä Pohjois- ja Etelä-Amerikkaan.

Sitä on kylvetty rehuheinäksi ja laidunmaille, mutta paikoin siitä on tullut haitallinen vieraslaji, joka syrjäyttää kotoperäisiä heiniä.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.): *Retkeilykasvio*, 4. uudistettu painos. Helsinki: Luonnontieteellisen keskusmuseon kasvimuseo, 1998.

### Viitteet

## Aiheesta muualla
* Suomen Lajitietokeskus: Niittyheinäkaura – ''Arrhenatherum elatius''
* Pinkka – Lajintuntemuksen oppimisympäristö: Niittyheinäkaura (''Arrhenatherum elatius'')
* ITIS: ''Arrhenatherum elatius'' 
* United States Department of Agriculture (USDA): ''Arrhenatherum elatius'' 
* Flora of China: ''Arrhenatherum elatius''
Viinipullo

**Viinipullo** on yleensä lasista tehty viinin säilytykseen ja suojaamiseen tarkoitettu pullo. 

## Historia

Viiniä säilytettiin lasiastioissa satunnaisesti jo antiikin Roomassa. Varta vasten viinin säilytykseen ja kuljetukseen suunnitellut pullot otettiin käyttöön 1300-luvulla. Hauraan pullon suojana käytettiin aluksi niinipunoksia. Vuonna 1640 Newcastlessa, Englannissa kehitettiin kestävä viinipullo.

## Materiaali

Lasi soveltuu hyvin viinipullon materiaaliksi, sillä se on kestävää eikä vaikuta viinin makuun. Vihreä tai ruskea lasi suojaa viiniä ultraviolettisäteilyltä, joka tuhoaa viinin tanniineja. Lasinen viinipullo kestää lämpötiloja −15 celsiusasteesta 80 celsiusasteeseen. Lasipullot voidaan myös kierrättää.

## Rakenne

Aluksi viinipullot olivat pisaranmuotoisia, mutta 1800-luvulla pullojen muoto muuttui nykyisenkaltaiseksi pitkäksi ja kapeaksi pinoamisen helpottamiseksi. Vanhoja viinejä säilytetään usein jyrkkäharteisissa pulloissa, jotta pulloon ajan myötä muodostuva sakka ei valuisi lasiin. Viinipullon pohjassa on yleensä kuoppa, johon peukalo laitetaan viiniä kaadettaessa.

Viinipullon kapea kaula suojaa viiniä hapettumiselta vähentämällä viinin kosketuspintaa ilman kanssa. Se mahdollistaa myös korkin käytön pullon sulkemiseen. Luonnonkorkillinen viinipullo avataan korkkiruuvilla. Joskus viinipullon kaulan suussa käytetään lisäksi kapselia.

## Koot

Yleisin viinipullon tilavuus on 0,750 litraa. 1,5 litran kokoinen pullo on nimeltään *magnum*, jossa samppanjaa yleensä säilytetään. Samppanja tarvitsee myös paksuseinäisen pullon, joka kestää pullon sisälle kehittyvän paineen. Makeita jälkiruokaviinejä kuten tokajia ja sherryä säilytetään joskus puolen litran pulloissa.

## Etiketit

Viinipullon etuetiketin sisältö on tarkkaan säännelty, ja siinä lukee viinin nimi, vuosikerta, tuottaja ja viljelyalue. Lisäksi viinin alkoholipitoisuus ilmoitetaan etiketissä puolen prosenttiyksikön tarkkuudella ja pullon tilavuus senttilitroina (cl).

Takaetiketin sisältö on vapaampi kuin etuetiketin, ja siinä on usein viinin ruoka- ja tarjoilusuosituksia, tai tarkempaa tietoa rypälelajikkeesta tai viinin valmistuksesta.

Euroopan ulkopuolelta tulevien eli Uuden maailman viinien etiketit on suunniteltu kuluttajalähtöisemmin kuin ranskalaisten viinien etiketit, jotka joudutaan tiukkojen säännösten vuoksi tekemään tuotelähtöisesti. Tutkimusten mukaan kuluttaja nojaa usein pullon etiketin antamaan tietoon, ja ranskalaisviinien etiketit nähdäänkin usein vaikeaselkoisina ja puuttellisina. Uuden maailman viinejä hyödyttää se, että niissä käytetty lajike kerrotaan etiketissä, sillä rypälelajikkeella on kuluttajille paljon merkitystä viinin valinnassa.

## Lähteet

## Aiheesta muualla
Ukonkaura

**Ukonkaura** (*Avena strigosa*) on heinälaji kaurojen (*Avena*) suvussa. Se on yksivuotinen ja kasvaa suurimpana yhden metrin korkeaksi. Röyhy on 10–25 senttimetriä pitkä ja viisi senttimetriä leveä, peltokauraan (*Avena sativa*) verrattuna muodoltaan suppea. Tähkylöiden helpeiden kärkihampaat ovat enintään usean millimetrin pituisia.

Ukonkauraa on kasvanut aiemmin rikkakasvina viljapelloissa. Se on hävinnyt Suomesta muutamia vuosikymmeniä sitten kokonaan.

Skotlannin pohjoisilla Shetlandinsaarilla ukonkauran eli "shetlanninkauran" (*Shetland aets*) jyvät olivat perusruokaa 1900-luvulle saakka. Sen oljet hyödynnettiin erilaisten käyttötekstiilien ja korien sekä muiden punonnaisten raaka-aineena. Ukonkauran korret ovat ohuet ja pysyvät taipuisina pidempään kuin moderneilla rotevilla viljalajikkeilla ja sopivat siksi paremmin käsitöiden materiaaliksi.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

### Viitteet

## Aiheesta muualla
* Suomen Lajitietokeskus: Ukonkaura (''Avena strigosa'')
* Pinkka, Lajintuntemuksen oppimisympäristö: Ukonkaura (''Avena strigosa'')
* Kasviatlas: Ukonkaura (''Avena strigosa'')
* Global Biodiversity Information Facility (GBIF): Avena strigosa 
* iNaturalist: Ukonkaura (''Avena strigosa'')
* ITIS: ''Avena strigosa'' 
* United States Department of Agriculture (USDA): ''Avena strigosa'' 
* Centre for Agriculture and Biosciences International (CABI): Avena strigosa (black oat)
Toivo Pekkasen puisto

**Toivo Pekkasen puisto** on puisto Kotkassa Kotkansaarella. Puisto on saanut nimensä kirjailija Toivo Pekkasen mukaan. Puisto käsittää Keskuskadun, Koulukadun, Kymenlaaksonkadun ja Eteläpuistokadun väliin jäävän korttelin. Puistossa sijaitsee Kotkan veistospromenadiin kuuluvista teoksista Frederico Asslerin *Elinvoimainen läsnäolo* (2005) ja Miina Äkkijyrkän *Vasikat* (2010). Puistoon pystytettiin jo aikaisemmin vuonna 1989 Jean-Erik Kullbergin veistos *Auringonpalvojat*.

## Lähteet
Keltakaurake

**Niittykeltakaura** eli **keltakaura** eli **keltakaurake** eli **keltakaurakko** (*Trisetum flavescens*) on heinälaji keltakaurojen eli villikaurojen (*Trisetum*) suvussa. Sitä esiintyy Euroopassa ja Lounais-Aasiassa.

Niittykeltakaura on monivuotinen heinä ja kasvaa mätästävänä 40–80 senttimetriä korkeaksi. Sillä on kalju korsi, jonka solmujen alapuolella on kuitenkin karvoitusta. Enintään puoli senttimetriä leveät lehdet ovat päältä karvaisia. Keltakauran röyhyt ovat kapeanmuotoisia ja nuokkuvia. Tähkylät ovat yleensä kolmikukkaisia ja niissä on lyhyt vihne, väriltään kullankeltaisen-ruskeita, ehkä vähän sinipunaisia.

## Lähteet

## Aiheesta muualla
* Kasviatlas: Keltakauran (''Trisetum flavescens'') levinneisyys Suomessa.
Fylkesvei 191 (Møre ja Romsdal)

**Fylkesvei 191** tai **Fylkesveg 191** (lyhennettynä **Fv191**) on Møren ja Romsdalin läänissä Länsi-Norjassa sijaitseva seututie. Tie kulkee Eresfjordin ja Eikesdalen-laaksossa olevan Finnsetin välillä Nessetin kunnassa. Tien pituus on 37,2 kilometriä.
Niinisalon rautatieasema

**Niinisalon rautatieasema** () on Kankaanpään Niinisalossa sijaitseva rautatieliikennepaikka. Liikenne Porin suunnasta aloitettiin joulukuussa 1933. Radanrakennuksen edettyä liikenne Parkanon suuntaan voitiin aloittaa 1935. Thure Hellströmin piirtämä asemarakennus valmistui 1934. Samana vuonna asema-alueelle rakennettiin myös vesitorni.

Koko rataosan rakennustöiden kannalta Niinisalo, jonne radan rakentajat pääsivät kesällä 1933, oli tärkeä etappipaikka, koska nyt päästiin käsiksi Hämeenkankaan hiekka- ja soravaroihin. Heinäkuusta 1933 lähtien Niinisalon sorakuopasta kuormattiin ja kuljetettiin noin 150&nbsp;000 kuutiometriä raidesoraa ja pengertäytettä ratatyömaalle. 

Aseman läheisyyteen valmistuivat Niinisalon varuskunnan ensimmäiset rakennukset vuonna 1934, ja sen toiminta käynnistyi kaksi vuotta myöhemmin. Varuskunta toimi kertausharjoituskeskuksena toisen maailmansodan syttymiseen saakka. Juuri talvisodan alla siirrettiin Reserviupseerikoulu Haminasta Niinisaloon. Valvontakomission määrättyä RUK:n toiminnan keskeytettäväksi vuonna 1945 varuskunnassa toimi Internaatiksi kutsuttu valtion sisäoppilaitos armeijasta kotiutettuja oppikoulujen oppilaita varten, ja pari vuotta myöhemmin Niinisalon kasarmialuetta alettiin muuttaa tykistövaruskunnaksi. Varuskunnan ansiosta Niinisalosta kehittyi varsin huomattava taajama, jossa oli 1960-luvulla liki 1&nbsp;300 asukasta. Ratapihan länsipäästä rakennettiin sivuraide varuskunta-alueelle 1950-luvun alkupuolella.

Niinisalon rautatieasema muutettiin miehittämättömäksi liikennepaikaksi 1976 ja henkilöliikenne lakkautettiin koko Haapamäki–Pori-radalta keväällä 1981. Tämän jälkeen rataosalla on liikennöinyt lähinnä Puolustusvoimien sotilasjunia. Niinisalon rautatieasemasta tuli rataosan läntinen päätepiste kun yhteys Kankaanpään suuntaan suljettiin 1999. Kankaanpään rautatieasemalle johtava rata jäi yhä osaksi Niinisalon ratapihaa kunnes sen kunnossapito lopetettiin 2001. Niinisalon varuskunta-alueelle johtanut kuormausraide on purettu, haarautumiskohtaan on rakennettu uusi päätylaituri. Asemarakennus on yhä jäljellä. Niinisalon ja Parkanon välinen rata on ollut sulkemisuhan alla, mutta toistaiseksi Puolustusvoimain sotilasjunat kulkevat yhä muutaman kerran vuodessa Niinisalosta Parolaan sekä Lappiin. Lisäksi Niinisaloon tehdään satunnaisia museojunamatkoja mm. Haapamäeltä.


Tiedosto:Niinisalon ent asema.jpg|Asemarakennus vuonna 2014
Tiedosto:Niinisalosta länteen.jpg|Raiteet kohti varuskuntaa. Vain keskimmäinen enää käytössä.
Tiedosto:Varuskunnan lastauslaituri.jpg|Prikaatin lastauslaituri.


## Lähteet

## Aiheesta muualla
Band of Horses

**Band of Horses** on yhdysvaltalainen rock-yhtye, joka perustettiin vuonna 2004 Seattlessa. Yhtye on julkaissut viisi studioalbumia, joista menestynein on Grammy-ehdokkuuden saanut *Infinite Arms*. Yhtyeen kokoonpano on kokenut useita muutoksia, vaikka nykyiset jäsenet Ben Bridwell, Ryan Monroe, Tyler Ramsey, Bill Reynolds ja Creighton Barrett ovat kaikki olleet bändin kanssa useita vuosia. Band of Horsesin viides studioalbumi *Why Are You OK* julkaistiin kesäkuussa 2016.

## Diskografia

### Studioalbumit
* 
* 
* 
* 
* 
* 

### EP:t
* *Tour EP* (2005)
* *Sonic Ranch Sessions* (2012)

### Singlet
*"The Funeral" 	(2006)
*"The Great Salt Lake" (2006)
*"Is There a Ghost" (2007)
*"No One's Gonna Love You" (2007=
*"Compliments" (2010)
*"Laredo" (2010)
*"Factory" (2010)
*"Georgia" / "No One's Gonna Love You" (2010)
*"Dilly" (2011)
*"Knock Knock" (2012)
*"Slow Cruel Hands of Time" (2012)
*"Feud" (2012)
*"Hang an Ornament" (2014)
*"Casual Party" (2016)
*"In a Drawer" (2016)
*"Solemn Oath" (2016)
*"No One's Gonna Love You" (Stockholm Version) (2018)
*"Crutch" (2021)

## Lähteet

## Aiheesta muualla

* Virallinen sivusto
Tokaji

**Tokaji** on unkarilainen valkoviini, jonka tunnetuin laatu on makea *Tokaji aszú*. Tokaji-viinejä viljellään Tokaj-Hegyaljan alueella Koillis-Unkarin ja myös Slovakian vulkaanisessa maaperässä.

Tokajin makeus on peräisin *[[Botrytis cinerea]]* -jalohomeesta, joka otettiin käyttöön 1600-luvulla. Unkarin pitkästä ja lämpimästä syksystä sekä aamusumuista pitävä home muuttaa rypäleet rusinamaisiksi, minkä jälkeen ne kerätään käsin.

Tokajin yleisimmät, perinteiset rypäleet ovat *Furmint*, *Hárslevelú* ja *Sárgamuskotály*. Virallisesti hyväksyttyjä ovat lisäksi *Zéta*, *Kövérszőlő* ja *Kabar*.

Makeat Tokaji aszú -viinit luokitellaan makeuden mukaan neljään luokkaan, kolmesta *puttonyosista* kuuteen puttonyosiin. Kuuden puttonyosin viinissä on sokeria 150–180 grammaa litrassa ja kolmen puttonyosin viinissä vähän alle puolet tästä. Lisäksi *Tokaji aszú eszenciassa* sokeria on yli 180 grammaa litrassa sekä harvinaisessa ja kalliissa *Tokaji eszenciassa* jopa 450–800 grammaa litrassa.
 
*Tokaji szamorodni* -laatua valmistetaan sekä kuivana että makeana. Siihen käytetään vain osittain jalohometartunnan saaneita rypäleitä.

## Lähteet
Hamartia

**Hamartia** () on kohtalokas erehdys, jonka päähenkilö tekee hyvässä tarkoituksessa tai tietämättömyydestä. Hamartia on Aristoteleen *[[Runousoppi]]*-teoksessaan esittelemä termi ja liittyy läheisesti kreikkalaiseen tragediaan.

Hamartia liittyy usein väärinkäsityksiin. Yksi esimerkki hamartiasta on Oidipus, joka tappaa tietämättään isänsä ja menee naimisiin äitinsä kanssa. Hän on kuitenkin pyrkinyt hyvään ja ennustuksen kuultuaan lähtenyt pois, jotta voisi välttää sen toteutumisen. 

Jännitettä lisää, että katsoja on tietoinen erehdyksestä ennen kuin päähenkilö huomaa sen itse, kuten Oidipuksessa. Virheen tunnistaminen ja huomaaminen on nimeltään anagnorisis.

Hamartiaa ja sen tunnistamista edeltää usein *[[hybris]]* eli ylimielisyys. Päähenkilö on hybriksen vallassa kunnes joutuu nöyrtymään huomattuaan virheensä. Tämän jälkeen seuraa *[[katharsis]]*.

## Katso myös

* Traaginen sankari
Lucky duckies

**Lucky duckies** (suom. *Onnekkaat sorsat*)  on yhdysvaltalainen epävirallinen loukkaava termi, jolla viitataan yhdysvaltalaisiin köyhiin henkilöihin, joiden tulot ovat niin pienet, ettei heiltä peritä liittovaltion tuloveroa.
Gene De Paul

**Gene De Paul** (17. kesäkuuta 1919 New York – 27. helmikuuta 1988 Los Angeles) oli yhdysvaltalainen populaari- ja elokuvamusiikin säveltäjä.

De Paul syntyi New Yorkissa kesäkuussa 1919. Hän sai koulutusta klassiseen pianonsoittoon ja aloitti uransa sovittajana ja teatteripianistina. Hän soitti varhaisella urallaan myös pianoa tanssiorkestereissa. Toisen maailmansodan aikana hän palveli Yhdysvaltain maavoimissa.

Laulujen säveltämisen De Paul aloitti vuonna 1940. Hänen sanoittajanaan toimi usein Don Raye, joka kirjoitti sanat muun muassa vuoden 1941 kappaleen ”I’ll Remember April”. Toinen merkittävä yhteistyökumppani oli Johnny Mercer, jonka kanssa De Paul teki muun muassa musiikin elokuvaan *[[Seitsemän veljeksen morsiamet]]* ja Broadway-musikaalin *Li’l Abner*, joka oli Tony-ehdokkaana parhaasta musiikista. Vuonna 1951 De Paul sävelsi musiikkia Disney-animaatioelokuvaan *[[Liisa Ihmemaassa (vuoden 1951 elokuva)|Liisa Ihmemaassa]]*. Yhteensä hänen musiikkiaan käytettiin 15 elokuvassa. Hänet valittiin Songwriters Hall of Fameen vuonna 1985.

Gene De Paul kuoli helmikuussa 1988 Los Angelesin Northridgessa. Hänet on haudattu Forest Lawn Memorial Parkiin Los Angelesissa.

## Lähteet
Vinblastiini

**Vinblastiini** on mitoosi-inhibiittoreihin kuuluva solunsalpaaja. Sen kauppanimi on *Velbe*. Nuorille ja aikuisille lääke infusoidaan noin 5–10 minuutissa. Lapsille se voidaan antaa hitaalla injektiolla. Tavallisimmin vinblastiinilla hoidetaan virtsarakon syöpää, mutta sitä voidaan käyttää myös muissa tapauksissa, kuten lymfooman tai Kaposin sarkooman kohdalla.

Lääkkeen antaminen on voinut tapahtua 5–10 mg suuruisin annoksin ja lääkeinjektio tehty yhden viikon mittaisin välein. Tämä hoitoindikaatio on koskenut lymfooman hoitoa.

### Sivuvaikutukset
Tyypillisiä sivuvaikutuksia ovat infektioriski, mustelmat ja verenvuoto, anemia, pahoinvointi ja väsymys. Edellä mainituista riskeistä johtuen: on tärkeää että injektioneulan pisto osuu kunnolla paikoilleen laskimosuoneen ennen lääkkeen tiputtamisen aloitusta, eikä siten ettei verisuoni lävistyy kokonaan, taikka vajaasti. Silloin neula ei ole asentunut täysin suonen suuntaisesti.

Vinblastiini on yksi ruusukatarasta (*Catharanthus roseus*) eristetyistä alkaloideista.

## Lähteet

## Aiheesta muualla
*PubChem: Vinblastine 
*DrugBank: Vinblastine 
*Kyoto Encyclopedia of Genes and Genomes (KEGG): Vinblastine 
*ChemBlink: Vinblastine 
*Dr. Duke's Phytochemical and Ethnobotanical Databases: Vinblastine
Sun Lahti

**Sun Lahti** oli Suomen Voimisteluliiton järjestämä suurtapahtuma. Tapahtuma järjestettiin Lahdessa 6.–9. kesäkuuta 2013. Tapahtumaan osallistui noin 8&nbsp;000 eri-ikäistä voimistelijaa.

## Lähteet

## Aiheesta muualla
*Tapahtuman kotisivut
Arch 22

**Arch 22** () on kaariportti Gambian pääkaupungissa Banjulissa. Arch 22 on rakennettu 22. heinäkuuta 1994 tapahtuneen vallankaappauksen kunniaksi. Kaari on noin 36 metriä korkea ja sen on suunnitellut senegalilainen arkkitehti Pierre Goudiaby. Kaari esiintyy myös Gambian 100 dalasin setelissä.

## Lähteet
Matkijalintuhaukka

**Matkijalintuhaukka** (*Accipiter imitator*) on haukkojen heimoon kuuluva lintulaji. Sitä tavataan Bougainvillessa Papua-Uudessa-Guineassa sekä Choiseulinsaarella ja Santa Isabelin saarella Salomonsaarilla. Huonosti tunnettu laji on määritelty silmälläpidettäväksi pienten saaripopulaatioiden perusteella, joiden arvioidaan olevan supistumassa metsien hävityksen vuoksi. Sen verran yleinen matkijalintuhaukka kuitenkin on, että populaatioarviot ovat lähinnä otaksumia ja se voi määränsä perusteella kuulua korkeampaan luokkaan. Arviointi voi olla virheellinen, sillä lintu käyttäytyy aika huomaamattomasti eikä sen äänikään erotu erityisemmin. Se muistuttaa huomattavasti salomoninhaukkaa, ja siksi monet havainnot ovat jokseenkin epävarmoja.

Matkijalintuhaukan elinpiiri tunnetaan huonosti, ja monet seikat sen suhteen ovat vielä arvailua.

Matkijalintuhaukka on kooltaan 28–33&nbsp;cm. Sen höyhenys on mustavalkoinen, mutta osa linnuista saattaa olla täysin mustia. Selkäpuoli on täysin musta, kaula ja rinta joko valkoinen tai musta. Silmäterät ovat punaruskeat.

## Lähteet
Christian Lollike

**Christian Lollike** (s. 1974 Kööpenhamina, Tanska) on tanskalainen näytelmäkirjailija. Hän on opiskellut teatterialaa Aarhusin teatterissa 1998–2001. Hän kirjoittanut runsaasti näytelmiä, joista useimmat hän on myös ohjannut. Aarhusin teatterissa toimiessaan hän kirjoitti joukon merkittäviä näytelmiä, esimerkiksi *Nathan (uden titel)*, joka esitettiin Århusin tuomiokirkossa. Hän johtaa nyttemmin CaféTeatretia. 

Hän on saanut useita palkintoja. Hänet on valittu 2009 vuoden näytelmäkirjailijaksi, johon liittyy Reumert-palkinto.

Lolliken näytelmiä ovat Suomessa esittäneet Viirus-teatteri *Kosmisk fruktanin* ja Universum-teatteri *Underverketin*. Sirius-teatteri on esittänyt *Underverketin* vuonna 2010.

Lollike on kirjoittanut näytelmän *Manifest 2083* norjalaisen joukkomurhaaja Anders Breivikin manifestin perusteella. Näytelmä tulee ensi-iltaan lokakuussa 2012. Tieto näytelmästä on herättänyt voimakasta paheksuntaa sekä Norjassa että Tanskassa. Näytelmä on monologi, ja sen esittää Café-teatterissa Olaf Hojgaard.

Lollike tunnetaan yhteiskunnallisista teksteistä. Hän sanoo tekevänsä analyysiä yhteiskunnasta eikä viihdettä: "Emme tee Hollywood-elokuvaa." Breivik-monologin jälkeen hän keskittyy Euroopan talouskriisiin.

## Näytelmät
Lollike on kirjoittanut näytelmiä ja kuunnelmia.
* *Gensyn i Braunau*, Midtvejsprojekt 1999, julkaistu Drama-kustantamon julkaisussa ”Seks danske enaktere” 
* *Operation: Luise og Ferdinand* (Schillerin mukaan), Aarhusin teatteri 2002, (ehdokkaana Reumert-palkinnon saajaksi vuoden näytelmäkirjailijana)
* *Pas på din lænestol!*, Tanskan radio 2003, kuunnelma
* *Dom over skrig*, Katapult 2004
* *Faust og Reklamekabaretten*, Aarhusin teatteri 2004
* *Afrikas Stjerne* Louise W. Hassingin kanssa, Bådteatret 2004
* *Underværket – the re-Mohammed-ty show*, Katapult ja kuunnelma, Tanskan radio 2005
* *Himlen over os* med Dejan Dukovski (Wim Wendersin mukaan), Edison 2005
* *Service Selvmord*, Aarhusin teatteri 2006 (ehdokkaana Reumert-palkinnon saajaksi vuoden näytelmäkirjailijana)
* *Grace was here*, Lars von Trierin *Dogvillen* dramatisointi, Kaleidoskop 2007
* *Nathan (uden titel)* (Lessingin mukaan), Aarhusin teatteri 2007
* *Kosmisk frygt eller den dag Brad Pitt fik paranoia*, Aarhusin teatteri 2008
* *Kødkarrusellen*, Aarhusin teatteri (2009)
* *Undskyld, gamle, hvor finder jeg tiden, kærligheden og den galskab der smitter…?*
* *Fremtidens historie*, Kuninkaallinen teatteri ja Aarhusin teatteri 2009
* *Det normale liv*, CaféTeatret ja Aarhusin teatteri 2011
* *Projekt Landbrug*, CaféTeatret 2012
* *Manifest 2083* CaféTeatret 2012

## Palkinnot ja tunnustukset
Lollike on saanut useita palkintoja.
* Allenprisen 2003
* Teater 1 Prisen 2005
* Prix Europa 2007
* Reumert – Vuoden näytelmäkirjailija 2009

## Lähteet

## Aiheesta muualla
* Christian Lolliken kotisivu
Camel Trophy

**Camel Trophy** oli vuosina 1980–2000 järjestetty autosuunnistuskilpailu, jossa käytettiin maastoautoja. Tapahtuman järjestämiseen kuulunut Iain Chapman on kutsunut kilpailua ensisijaisesti seikkailulliseksi tutkimusmatkaksi kuin varsinaiseksi kilpailuksi. Kilpailu ajettiin eri vuosina eri puolella maailmaa; kilpailuja käytiin Afrikassa, Etelä-Amerikassa, Oseaniassa ja Aasiassa. Kilpailussa edustetaan aina omaa maata. Maista useimmin kilpailun pääpalkinnon Camel Trophyn voitti Italia, joka sai kolme voittoa. Kahteen voittoon ylsivät myös Saksa, Turkki, Ranska ja Alankomaat.

Kilpailun seuraajana alkoi vuonna 2003 sarja, jonka nimi on G4 Challenge.

## Lähteet
The Real McCoy

**The Real McCoy** on Pekka Lehdon ohjaama elokuva muusikko Andy McCoysta vuodelta 1999. Elokuva sisältää kuvamateriaalia Hanoi Rocksin alkuajoilta ja McCoyn elämästä.

## Juonipaljastuksia

Elokuva alkaa, kun Angela on palaamassa kotiin ja havahtuu Andyn avunhuutoihin. Angela ryntää apuun, muttei jaksa nostaa kaiteelta pudonnutta Andya takaisin ylös. Andy putoaa 3. kerroksesta katuun ja loukkaantuu vakavasti. Sairaalassa Andy kertoo vierailulle tulleelle Dave Lindholmille mitä tapahtui.

Andyn päästyä sairaalasta hän alkaa kirjoittaa Angelan avustuksella elämäkertaansa.

Lopussa Andy varastaa Taivaan valtakunnan avaimet Helsingin tuomiokirkolla sijaitsevalta Pyhän Pietarin patsaalta. Andy ja Angela puhuvat itsensä ulos tilanteesta, mutta kun poliisit palaavat myöhemmin paikalle niin asia todellinen laita selviää.

## Pääosissa
*Andy McCoy
*Michael Monroe
*Pelle Miljoona
*Dave Lindholm
*Angela McCoy
*Sam Yaffa
*Nicholas Dingley (aka Razzle)

## Aiheesta muualla
* 
*Elokuva-arvostelu Leffatykki.comissa
*''The Real McCoy'' -fraasi tarkoittaa "Aito asia"

## Lähteet
Uinnin pitkän radan Euroopan-mestaruuskilpailut 2012

**Uinnin pitkän radan Euroopan-mestaruuskilpailut 2012** olivat järjestyksessään 31. uinnin pitkän radan Euroopan-mestaruuskilpailut. Uintikilpailut käytiin Unkarin Debrecenissä 21.–27. toukokuuta. Uimahypyt kilpailtiin Alankomaiden Eindhovenissa 15.–20. toukokuuta ja taitouinti samassa kaupungissa 23.–27. toukokuuta.

## Mitalistit
### Uinti
#### Miehet

#### Naiset

### Uimahypyt

### Taitouinti

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaat

## Lähteet
*Uinnin tulokset 
*Uimahyppyjen tulokset 
*Taitouinnin tulokset
Deadhorse

**Deadhorse** on paikallishallinnoton alue (*unincorporated community*) North Slopen piirikunnassa (borough) Alaskassa Daltonin valtatien varrella. 

Deadhorse tuli tutuksi öljylöydöstä. Nimi Deadhorse ei viittaa kuolleisiin hevosiin, vaan Daltonin valtatietä liikennöivät rahtarit sanovat, että sinne päästyään olo on kuin kuolleella hevosella. Deadhorsessa on postitoimisto, lentoasema, kauppa ja asutusta. Kaupunki tuli tutuksi *[[Rekkakuskit jäällä]]* -televisiosarjasta. Deadhorse on sijaitsee pohjoisella napapiirillä.

## Lähteet

## Aiheesta muualla
*http://www.prudhoebay.com/communities_Deadhorse.htm
Sergius

**Sergius** on antiikin roomalainen sukunimi, jota on sittemmin käytetty myös miehen etunimenä.

Roomalaisen Sergius-nimen on arveltu liittyvän latinan kielen ’palvelijaa’ merkitsevään sanaan, mutta todennäköisemmin se on etruskilaista perua, ja sen alkuperäinen merkitys on tuntematon.

Sittemmin Sergius-nimi on tullut kristityissä maissa käyttöön etunimenä tämännimisten pyhimysten ansiosta. Pyhä Sergius oli legendan mukaan 300-luvulla elänyt roomalainen upseeri, joka uskonsa tähden koki marttyyrikuoleman yhdessä toverinsa Bacchuksen kanssa. Pyhä Sergius (venäläisittäin *Sergei*) Radonežilainen oli 1300-luvulla elänyt venäläinen munkki ja ortodoksisen kirkon opettaja.

Sergius-nimen muotoja eri kielissä ovat esimerkiksi venäläinen *[[Sergei]] (Сергей),* ukrainalainen *Serhi (Сергій),* ranskalainen *[[Serge]]* ja espanjalainen tai italialainen *[[Sergio (nimi)|Sergio]].*

## Tunnettuja Sergiuksia
* Sergius Paulus, roomalainen virkamies (”keisarin korkea edustaja”), joka mainitaan ohimennen Uudessa testamentissa (Apostolien teot 13: 7)
* Sergius-nimisiä paaveja:
** Pyhä Sergius I, paavi 687-701
** Sergius II, paavi 844-847
** Sergius III, paavi 904-911
** Sergius IV, paavi 1009-1012

## Lähteet
Suomenlahden Kone

**Suomenlahden Kone Oy** oli 1960- ja 1970-luvulla toiminut suomalainen metallialan yritys, joka vei valmistamiaan teräsrakenteisia kaarihalleja Neuvostoliittoon. Yritys tuli tunnetuksi 1970-luvun lopulla viisi vuotta kestäneen konkurssipetosoikeudenkäynnin vuoksi.

Suomenlahden Kone Oy:n omistaja Aarne Mantila (k. 1982) myi rahoitusvaikeuksiin joutuneen yrityksensä liiketoiminnot ja osan omaisuutta 1974 Kone Oy:n toimitusjohtajalle Pekka Herlinille. Mantila oli ottanut yritykselleen ja mahdollisesti itselleenkin lainaa oululaisen liikemiehen Aaro Makkosen hoitamasta pimeää rahanlainausta harjoittaneesta ”Atlas-pankista”. Suomenlahden Kone Oy meni konkurssiin 1975 ja konkurssipetosoikeudenkäynti aloitettiin 1977. Konkurssipetosoikeudenkäynnissä Herliniä syytettiin siitä, että hän olisi maksanut Suomenlahden Koneen toiminnoista liian alhaisen hinnan ja auttanut siten Mantilaa konkurssirikoksessa. Oikeudenkäynnissä Herlin vapautui kuitenkin syytteistä.

Herlin osti Suomenlahden Koneen luultavasti siksi, että liikemies Tuomas Tapalan (k. 1981) omistama *Nordator Oy* oli velkaa Herlinin perheen sijoitusyhtiön *Holding Manutasin* omistamalle *Ollituote Oy*:lle ja Tapala oli saanut siirrettyä nämä velat Suomenlahden Koneelle. Nordator Oy ja Ollituote Oy toivat kumpikin maahan keilahalleissa käytettyjä keilanasetinautomaatteja ja yritykset olivat salaa sopineet näiden laitteiden Suomen markkinoiden jakamisesta. Konkurssijutun käsittelyn yhteydessä Herlin syytti Tapalaa kiristyksestä ja Tapala puolestaan väitti, että juttua varten olisi Italiasta tilattu 100 000 markalla palkkamurhaaja. 

Aarne Mantila ja Tuomas Tapala olivat kestinneet avokätisesti korkeaa poliisijohtoa muun muassa poliisiylijohtaja Erkki J. Korhosta sekä Helsingin poliisikomentajaa Nils-Olof Söderströmiä. Kestintä oli alkanut Tapala ja Mantila tullessa apuun kun poliisijohto tarvitsi varoja Suomeen vastavierailulle tulleelle neuvostoliittolaiselle miliisijohdolle järjestettyihin juhliin. Myöhemmin he pyrkivät näiden yhteyksiensä avulla vaikeuttamaan Suomenlahden Koneen konkurssijutun tutkintaa.

Tapalan osalta tutkinta jäi kesken, kun hän kuoli vuonna 1981. Pimeää rahanlainausta harjoittanut Aaro Makkonen tuomittiin 1977 törkeästä veropetoksesta, mutta hän pääsi pakenemaan maasta Vantaan nimismiehen Pentti Viitasen myöntämän pikapassin avulla. Viitanen oli kuulunut myös Mantilan ja Tapalan järjestämissä juhlissa vierailleeseen poliisijohtoon.

## Lähteet
* John Simon: *Koneen ruhtinas – Pekka Herlinin elämä*. 4. painos. Otava 2011, s. 204–206  
* 
* 

### Viitteet

## Kirjallisuutta
* Lehtola, Markku & Paksula, Kauko: *Jäävuoren huippu: raportti talousrikoksista*. WSOY 1984
Siinä sivussa

**Siinä sivussa** (engl. *Ham on Rye*) on Charles Bukowskin vuonna 1982 julkaistu neljäs romaani. Teos keskittyy Bukowskin omaelämäkerrallisen alter egon Henry Chinaskin nuoruus- ja kasvuvuosiin 1930-luvun pula-ajan Los Angelesissa.  

Kirja ilmestyi suomeksi vuonna 1991 WSOY:n kustantamana. Sen on suomentanut Seppo Loponen.

## Lähteet
M/S Vegaland

**M/S ''Vegaland*** oli ruotsalainen [[ro-ro-alus|ro-ro-rahtialus]].

Aluksen sisarlaivoja olivat *Thebeland*, [[M/S Timmerland|*Timmerland* (myöh. *Hellenic Sailor*)]], *Tyrusland*, [[M/S Hellenic Master|*Vasaland* (myöh. *Hellenic Master*)]]* ja *[[M/S Vikingland|Vikingland]]*.

## Omistushistoria
Alus rakennettiin Chibassa, Japanissa Mitsui Engineering & Shipbuilding Co. Ltd.:n telakalla ja laskettiin vesille 22. toukokuuta 1979. Alus toimitettiin syyskuussa 1979 Broströms Rederi AB:lle Göteborgiin.

11. marraskuuta 1981 alus vuokrattiin Wilhemsenille Norjan Tönsbergiin, ja se sai nimekseen *Tarn*. Nimen *Vegaland* alus sai 17. lokakuuta 1983, ja kesäkuussa 1984 alus siirtyi Rederi AB Transoceanille Göteborgiin.

AB Svenska Orient Linjen hankki aluksen maaliskuussa 1991, ja se siirtyi edelleen Rederi Ab Trans-Rexille tammikuussa 1993. Visbyläinen Rederi AB Gotland hankki aluksen huhtikuussa 1993, mutta aluksen kotisatamana säilyi edelleen Göteborg. Tammikuussa 1994 alus myytiin Ab Bylock & Norsjöfraktille Skärmaniin, mutta jo toukokuussa alus siirtyi Svenska Orient Linjenin hallintaan

Syyskuussa 1996 alus pidennettiin alkuperäisestä 165 metristä 190 metriin, muutostyön teki portugalilainen Mitrena Shipyard Lissabonissa.

Marraskuussa 2000 alus siirtyi OSM Sea Partner Ab:n hallintaan ja sen kotisatamaksi tuli Lontoo. Vuonna 2006 alus vuokrattiin kahden vuoden sopimuksella Transfennicalle, ja se siirtyi Lyypekki–Hanko–Paldiski-reitille. Touko–elokuussa 2006 alus oli vuokrattuna hollantilaiselle MoD:lle ja palasi sen jälkeen aiemmalle reitilleen. Syyskuussa reitiksi muutettiin Hamina–Rostock–Lyypekki.

Vuonna 2010 alus vuokrattiin Stora Ensolle, ja se aloitti liikennöinnin reitillä Kemi–Oulu–Göteborg–Lyypekki. Joulukuussa samana vuonna alus vuokrattiin Nordanalle ja se siirrettiin liikennöimään Välimereltä Yhdysvaltoihin.

Alus myytiin intialaiselle romuttajalle maaliskuussa 2012, ja se saapui Alangiin, Intiaan romutettavaksi 1. huhtikuuta 2012.
## Lähteet
Maria Cebotari

**Maria Cebotari** (10. helmikuuta 1910 Chișinău – 9. kesäkuuta 1949 Wien) oli romanialaissyntyinen sopraano. Hän opiskeli laulua Chișinăussa ja työskenteli vuodesta 1929 lyhyesti näyttelijänä Moskovassa. Jo vuonna 1931 hän oli laulamassa Mimin roolia Dresdenissä. Hän loi Amintan roolin Richard Straussin oopperan *[[Die schweigsame Frau]]* kantaesityksessä vuonna 1935. Hänellä oli laajalti erilaisiin rooleihin soveltunut ääni. Puccinin ja Straussin lisäksi hän tulkitsi muiden muassa Bizet'n, Verdin ja Mozartin rooleja.

Cebotari loi uransa pääasiassa Natsi-Saksassa, eikä hän koskaan esiintynyt Yhdysvalloissa. Hän oli vuosina 1936–1944 Berliner Staatsoperin jäsen. Hän teki lukuisia levytyksiä. Hän kuoli haimasyöpään 39 vuoden iässä.

Cebotari sai uransa aikana myös pääosia elokuvissa.

## Lähteet
Petoankeriaat

**Petoankeriaat** (Synaphobranchidae) on ankeriaskaloihin kuuluva heimo. Heimon lajeja tavataan kaiskista lämpimistä ja lauhkeista valtameristä.
 
## Lajit ja anatomia
Petoankeriaiden heimoon kuuluu lähteestä riippuen 10&ndash;12 sukua ja 26&ndash;38 lajia. Lajeja ovat muun muassa naskaliankerias (*Dysomma anguillare*) ja petoankerias (*Synaphobranchus kaupi*). Ruumiinrakenteeltaan ne ovat melko pitkulaisia mutta tukevahkoja kaloja. Kooltaan ne jäävät yleensä alle metrin mittaisiksi, mutta suurimmat lajit voivat saavuttaa 1,8 metrin pituuden. Tyypillisiä piirteitä ovat kookas jopa silmän taakse ulottuva suu ja lähellä rintaeviä sijaitseva kidusaukko. Kalojen selkä- ja peräevät ovat pitkät ja yhtyneet pyrstöevän kanssa. Rintaevät puuttuvat eräiltä lajeilta. Petoankeriaiden heimon lajien Leptocephalus-toukalla on poikkeukselliset teleskooppimaiset silmät. Useilla petoankeriaslajeilla on suomut ja ne ovat väriltään yksivärisen ruskeita tai harmaita.

## Levinneisyys ja elintavat
Petoankeriaslajeja tavataan Atlantin, Intian valtameren ja Tyynenmeren alueilta. Ne elävät tyypillisesti mannerjalustojen läheisyydessä ja lähellä pohjaa usein 100&ndash;2&nbsp;000 metrin syvyydessä. Petoanekriaista useimmat ovat petokaloja, jotka saalistavat pieniä kaloja tai selkärangattomia, mutta mukaan mahtuu myös raadonsyöjiä kuten töppöankerias (*Simenchelys parasiticus*).

## Lähteet
Edmond Carmody

**Edmond Carmody** (s. 12. tammikuuta 1934) on irlantilaissyntyinen yhdysvaltalainen roomalaiskatolinen piispa. Hänet vihittiin papiksi San Antonion arkkihiippakuntaan 8. kesäkuuta 1957 ja nimitettiin sen vihkipiispaksi sekä Murthlacumin titulaaripiispaksi 8. marraskuuta 1988. Piispaksi vihkiminen seurasi 15. joulukuuta. Pääkonsekraattorina toimi Patrick Fernández Flores, jota avustivat Charles Victor Grahmann ja Charles Edwin Herzig.

Carmody sai 24. maaliskuuta 1992 nimityksen Tylerin piispaksi, jonka virkaan hänet asetettiin 25. toukokuuta. Hänet nimitettiin 3. helmikuuta 2000 Corpus Christin piispaksi, ja tähän virkaan hänet asetettiin 17. maaliskuuta. Hän jäi eläkkeelle 18. tammikuuta 2000.

## Lähteet
Jimmer Fredette

**James Taft "Jimmer" Fredette** (s. 25. helmikuuta 1989, Glen Falls, New York) on yhdysvaltalainen koripalloilija, pelipaikaltaan pelintekijä. Hän pelaa tällä hetkellä NBA-liigan Chicago bullsissä. Fredette oli NBA:n varaustilaisuuden kymmenes varaus vuonna .

## Ura
Fredette oli yksi yliopistokoripalloilun suurimmista tähdistä pelatessaan Brigham Youngin yliopiston joukkueessa. Hän rikkoikin koulun ennätyksen pisteissä sekä konferenssin ottelukohtaisen piste-ennätyksen. Lisäksi hän oli NCAA:n I-divisioonan seitsemänneksi paras korintekijä. Fredette osallistui NBA:n vuoden  varaustilaisuuteen, jossa Milwaukee Bucks varasi hänet tilaisuuden kymmenentenä pelaajana. Pian varauksen jälkeen hänet kaupattiin Sacramento Kingsin organisaatioon, jonka kanssa hän teki monivuotisen sopimuksen.

NBA:n työsulun takia lyhentyneellä tulokaskaudellaan Fredette pelasi 61 ottelussa, joista hän oli aloitusviisikossa seitsemässä. Hänen pistekeskiarvonsa oli 7,6 ja 
syöttökeskiarvonsa 1,8.

2014 Kings osti Fredetten sopimuksen ulos ja hän siirtyi vapaalla siirrolla Chicago Bullsin riveihin loppukaudeksi.

## Lähteet

## Aiheesta muualla
*NBA:n pelaajaprofiili
NBA:n varaustilaisuus 2012

**NBA:n vuoden 2012 ** järjestettiin 28. kesäkuuta 2012 toista kertaa peräkkäin Prudential Centerissä, Newarkissa. Tilaisuudessa NBA-seurat varasivat yliopisto- ja ulkomaalaispelaajia.

Tilaisuuden ykkösvaraus oli Draft Lotteryn voittaneella New Orleans Hornetsilla, jonka seura käytti Kentuckyn yliopistossa pelanneeseen Anthony Davisiin.

## Draft

## Aiheesta muualla
*Virallinen sivusto 
*Draft Express
Topologinen kartta

**Topologinen kartta** on kartta, jossa esitetään kartan kohteiden sijainti suhteessa toisiinsa, ei niiden aitoa maantieteellistä sijaintia tai muotoa. Kartassa ei ole mittakaavaa, eivätkä etäisyydet ja suunnat välttämättä vastaa todellisuutta. Esimerkkejä topologisista kartoista ovat metron ja paikallisjunien ratakartat, joissa rataosuudet esitetään usein suorilla viivoilla.

Kartan nimi viittaa matematiikan osa-alueeseen nimeltä topologia, joka tutkii sitä, mikä säilyy muutoksessa. Aivan erityyppinen on topografinen kartta, jossa nimenomaan kuvataan pinnanmuodot, korkeuskäyrät ja yksityiskohdat tarkasti.

## Lähteet
Todd Torres

**Todd Torres Bost** (s. 11. kesäkuuta 1968) on puertoricolainen entinen uimari.

Torres voitti Pan-Amerikan kisoista 1991 hopeaa 100 metrin rintauinnissa ja oli samassa lajissa 16. Barcelonan olympialaisissa 1992. Hän osallistui vuoden 1992 olympialaisissa myös kolmeen muuhun lajiin, muun muassa 4 × 100 metrin sekauintiviestiin, jossa Puerto Rico oli kahdestoista. Atlantan olympiakisoissa 1996 Torresin paras henkilökohtainen sijoitus oli jälleen 100 metrin rintauinnista, jossa hän oli 19. nopein.

## Lähteet
Yhdysvaltain Grand Prix 2012

**Yhdysvaltain Grand Prix 2012** (virallisesti **2012 Formula 1 United States Grand Prix**) oli Formula 1 -kauden 2012 19. osakilpailu, joka ajettiin 18. marraskuuta uudella Circuit of the Americasin moottoriradalla, Texasin osavaltion pääkaupungissa Austinissa. Edellisen kerran Yhdysvaltain mantereella oli ajettu Formula 1 -sarjan osakilpailu vuonna 2007 Indianapolisissa.

Paalupaikalle ajoi Red Bullin Sebastian Vettel.

Kilpailun voittoon ajoi McLarenin Lewis Hamilton, joka ohitti kilpailun kärjessä ajaneen Sebastian Vettelin 42. kierroksella. Vettel oli lopulta kisan toinen, ja kolmanneksi ajoi Ferrarin Fernando Alonso. Kyseessä oli ensimmäinen kerta kun Hamilton, Vettel ja Alonso olivat yhdessä palkintorokkeella. Vettel olisi voinut varmistaa maailmanmestaruuden kauden toiseksi viimeisessä kilpailussa, jos hän olisi voittanut ja Alonso ei olisi sijoittunut neljän parhaan joukkoon. Red Bull varmisti kilpailussa valmistajienmestaruuden.

Kimi Räikkönen sijoittui kilpailussa kuudenneksi ja Heikki Kovalainen 18:nneksi.

## Viikonlopun aikataulu ja sää

## Vapaat harjoitukset
HRT:n kolmoskuljettaja Ma Qinghua ajoi perjantain ensimmäiset vapaat harjoitukset Narain Karthikeyanin tilalla.

## Tulokset
### Aika-ajo

* Romain Grosjeanin sijoitusta pudotettiin viidellä lähtöruudulla vaihdelaatikon vaihtamisen takia.
* Felipe Massan sijoitusta pudotettiin viidellä lähtöruudulla vaihdelaatikon sinetin murtamisen takia.

### Kilpailu

### Johtokierrokset

## Muuta
* Sebastian Vettelin 100:s Grand Prix -kilpailu.
* Lewis Hamiltonin viimeinen voitto McLarenilla.
* Bruno Sennan viimeinen MM-piste.

## Lähteet

## Aiheesta muualla
Charles Victor Grahmann

**Charles Victor Grahmann** (15. heinäkuuta 1931 Hallettsville – 14. elokuuta 2018) oli yhdysvaltalainen roomalaiskatolinen piispa. Hänet vihittiin papiksi San Antonion arkkihiippakuntaan 17. maaliskuuta 1956 ja nimitettiin sen vihkipiispaksi sekä Equiliumin titulaaripiispaksi 30. kesäkuuta 1981. Piispaksi vihkiminen seurasi 20. elokuuta. Pääkonsekraattorina toimi Patrick Fernández Flores, jota avustivat Sidney Matthew Metzger ja John Louis Morkovsky.

Grahmann sai 13. huhtikuuta 1982 nimityksen Victoria in Texasin piispaksi, jonka virkaan hänet asetettiin 29. toukokuuta. Hänet nimitettiin 9. joulukuuta 1989 nimityksen Dallasin koadjuuttoripiispaksi, ja tähän virkaan hänet asetettiin 18. joulukuuta. Hänestä tuli 14. heinäkuuta 1990 Dallasin piispa. Hän jäi eläkkeelle 6. maaliskuuta 2007.

## Lähteet
Patrick Fernández Flores

**Patrick Fernández Flores** (26. heinäkuuta 1929 Ganado, Texas – 9. tammikuuta 2017) oli yhdysvaltalainen roomalaiskatolinen arkkipiispa. Hänet vihittiin papiksi Galvestonin hiippakuntaan 26. toukokuuta 1956 ja nimitettiin San Antonion arkkihiippakunnan vihkipiispaksi sekä Italican titulaaripiispaksi 9. maaliskuuta 1970. Piispaksi vihkiminen seurasi 5. toukokuuta. Pääkonsekraattorina toimi Luigi Raimondi, jota avustivat Francis James Furey ja John Louis Morkovsky.

Flores sai 4. huhtikuuta 1978 nimityksen El Pason piispaksi (virkaan asettaminen: 29. toukokuuta) ja 23. elokuuta 1979 San Antonion arkkipiispaksi (virkaan asettaminen: 13. lokakuuta). Hän jäi eläkkeelle 29. joulukuuta 2004.

## Lähteet
Indira Gandhin rauhanpalkinto

**Indira Gandhin palkinto** () tai **Indira Gandhin rauhanpalkinto** ( tai *Indira Gandhi Prize for Peace, Disarmament and Development*) on arvovaltainen intialainen rauhanpalkinto joka myönnetään järjestöille tai yksittäisille kansalaisille, jotka ovat tehneet työtä maailmanrauhan ja kehityksen sekä uuden kansainvälisen talousjärjestyksen hyväksi. Rauhanpalkinto on noin 2,5 miljoonaa Intian rupiaa. Rauhanpalkinnon myöntää Indira Gandhi Memorial Trust, joka palkitsee yksittäisiä henkilöitä ja kansainvälisiä järjestöjä.

## Palkinnon saajat

## Lähteet
Frankie Boyle

**Francis Martin Patrick "Frankie" Boyle** (s. 16. elokuuta 1972 Glasgow, Skotlanti) on skotlantilainen koomikko ja käsikirjoittaja, joka on tunnettu mustasta huumoristaan sekä provosoivista kommenteistaan.

Boyle oli pitkään vakiojäsen BBC Two:n Mock the Week -ohjelmassa, jonka lisäksi on vieraillut lukuisissa vastaavankaltaisissa ohjelmissa. Lisäksi hän esiintyy GTA IV: The Lost and Damned -pelissä Liberty Cityn Split Sides Comedy Clubilla.

## Aiheesta muualla
* 
*Virallinen kotisivu
George Edward Rueger

**George Edward Rueger** (23. syyskuuta 1929 Worcester – 6. huhtikuuta 2019) oli yhdysvaltalainen roomalaiskatolinen piispa. Hänet vihittiin papiksi Worcesterin hiippakuntaan 6. tammikuuta 1958 ja nimitettiin sen vihkipiispaksi sekä Maronanan titulaaripiispaksi 16. tammikuuta 1987. Piispaksi vihkiminen seurasi 25. helmikuuta. Pääkonsekraattorina toimi Timothy Joseph Harrington, jota avustivat Bernard Joseph Flanagan ja John Aloysius Marshall.

Rueger jäi eläkkeelle 25. tammikuuta 2005.

## Lähteet